CELEX: 32012D0141
Language: el
Date: 2012-03-06 00:00:00
Title: 2012/141/ΕΕ: Εκτελεστική απόφαση της Επιτροπής, της 6ης Μαρτίου 2012 , για τη χρηματοδότηση των επειγουσών μέτρων επιτήρησης όσον αφορά τη λύσσα στη βόρεια Ελλάδα [κοινοποιηθείσα υπό τον αριθμό C(2012) 1354]

8.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 69/17
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Μαρτίου 2012
   για τη χρηματοδότηση των επειγουσών μέτρων επιτήρησης όσον αφορά τη λύσσα στη βόρεια Ελλάδα
   [κοινοποιηθείσα υπό τον αριθμό C(2012) 1354]
   (Το κείμενο στην ελληνική γλώσσα είναι το μόνο αυθεντικό)
   (2012/141/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 8 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2009/470/ΕΚ ορίζει ότι, σε περίπτωση κατά την οποία ένα κράτος μέλος απειλείται άμεσα από την εμφάνιση ή την ανάπτυξη, στο έδαφος τρίτης χώρας ή κράτους μέλους, μιας εκ των νόσων που απαριθμούνται στο παράρτημα I της εν λόγω απόφασης, μπορεί να λάβει κατάλληλα μέτρα για την αντιμετώπιση της κατάστασης και να χορηγήσει χρηματοδοτική συνεισφορά της Ένωσης όσον αφορά τα μέτρα που θεωρούνται άκρως αναγκαία για την επιτυχή έκβαση των αναλαμβανόμενων ενεργειών.
            
         
               (2)
            
            
               Η λύσσα είναι μια ζωονόσος που προσβάλλει κυρίως άγρια και κατοικίδια σαρκοφάγα ζώα και έχει σοβαρές επιπτώσεις στη δημόσια υγεία. Αποτελεί μία από τις νόσους που απαριθμούνται στο παράρτημα I της απόφασης 2009/470/ΕΚ.
            
         
               (3)
            
            
               Στην Ελλάδα δεν έχει εντοπιστεί περιστατικό εκδήλωσης λύσσας από το 1987. Ωστόσο, ύστερα από την πρόσφατη ανίχνευση της εν λόγω νόσου στην πρώην Γιουγκοσλαβική Δημοκρατία της Μακεδονίας, είναι αναγκαίο να ενισχυθεί επειγόντως η επιτήρηση της λύσσας στη βόρεια Ελλάδα για να καθοριστεί εάν η νόσος εξαπλώνεται στο έδαφος του εν λόγω κράτος μέλους και σε ποιο βαθμό είναι αναγκαία η διά του στόματος ανοσοποίηση των άγριων σαρκοφάγων με σκοπό την ανάσχεση της εξάπλωσης της νόσου και την εξάλειψή της.
            
         
               (4)
            
            
               Στις 27 Ιανουαρίου 2012 η Ελλάδα υπέβαλε στην Επιτροπή σχέδιο έκτακτης ανάγκης για την ενισχυμένη επιτήρηση της λύσσας («το σχέδιο»). Η Επιτροπή αξιολόγησε το σχέδιο και το έκρινε αποδεκτό. Επομένως, είναι σκόπιμο ορισμένα μέτρα που προβλέπονται στο σχέδιο να λάβουν χρηματοδοτική συνδρομή από την Ένωση.
            
         
               (5)
            
            
               Η Ελλάδα ενημέρωσε την Επιτροπή ότι δεν υπάρχει επαρκές προσωπικό στο εθνικό εργαστήριο αναφοράς για τη λύσσα προκειμένου να διενεργήσει τον αυξημένο αριθμό των δοκιμών που απαιτούνται για την εφαρμογή του σχεδίου. Δεδομένης της τρέχουσας δυσμενούς οικονομικής κατάστασης και της επείγουσας ανάγκης για κατάρτιση και εφαρμογή του σχεδίου, είναι σκόπιμο να συμπεριληφθούν στις δαπάνες που είναι επιλέξιμες για χρηματοδότηση από την Ένωση οι δαπάνες για το εργαστηριακό προσωπικό που προσλαμβάνεται ειδικά για τη διενέργεια εργαστηριακών δοκιμών βάσει του σχεδίου.
            
         
               (6)
            
            
               Λαμβανομένου υπόψη του επείγοντος χαρακτήρα της υλοποίησης του σχεδίου, δικαιολογείται να διατεθεί η χρηματοδοτική συνδρομή της Ένωσης για μέτρα που λαμβάνονται από τις 27 Ιανουαρίου 2012 ημερομηνία κατά την οποία υποβλήθηκε το σχέδιο προς χρηματοδότηση στην Επιτροπή.
            
         
               (7)
            
            
               Η παρούσα απόφαση συνιστά απόφαση χρηματοδότησης κατά την έννοια του άρθρου 75 του δημοσιονομικού κανονισμού.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το «σχέδιο έκτακτης ανάγκης για την επιτήρηση της λύσσας» που υπέβαλε η Ελλάδα στην Επιτροπή στις 27 Ιανουαρίου 2012 («το σχέδιο») εγκρίνεται με την παρούσα απόφαση για χορήγηση χρηματοδοτικής συνδρομής της Ένωσης για την περίοδο από 27 Ιανουαρίου 2012 έως 31 Δεκεμβρίου 2012 («χρηματοδοτική συνδρομή»).
   Άρθρο 2
   1.   Η χρηματοδοτική συνδρομή δεν υπερβαίνει, συνολικά, τα 60 000 ευρώ.
   2.   Η χρηματοδοτική συνδρομή περιλαμβάνει εφάπαξ ποσό ίσο με 5 ευρώ για κάθε άγριο ζώο που συλλέγεται και αποστέλλεται για εξέταση λύσσας βάσει του σχεδίου.
   3.   Η χρηματοδοτική συνδρομή ανέρχεται σε ποσοστό 75 % των δαπανών που θα πραγματοποιηθούν βάσει του σχεδίου για εργαστηριακές δοκιμές για την ανίχνευση της λύσσας και για την απομόνωση και τον χαρακτηρισμό του ιού της λύσσας.
   Οι εν λόγω δαπάνες περιλαμβάνουν:
   
               α)
            
            
               τις πραγματοποιηθείσες δαπάνες για την αγορά συσκευασιών διάγνωσης, αντιδραστηρίων και όλων των αναλώσιμων που χρησιμοποιούνται για τη διεξαγωγή των εργαστηριακών δοκιμών·
            
         
               β)
            
            
               γενικά έξοδα που ανέρχονται στο 7 % του συνόλου των δαπανών που αναφέρονται στο στοιχείο α).
            
         Ωστόσο, το μέγιστο ποσό των δαπανών που θα καλυφθεί για τη δοκιμή με φθορίζοντα αντισώματα (FAT) δεν υπερβαίνει, συνολικά, τα 12 ευρώ ανά δοκιμή.
   4.   Η χρηματοδοτική συνδρομή ανέρχεται σε ποσοστό 75 % των δαπανών που πραγματοποιούνται για προσωπικό το οποίο προσλαμβάνεται ειδικά για τη διενέργεια των εργαστηριακών δοκιμών που αναφέρονται στην παράγραφο 3.
   Οι εν λόγω δαπάνες περιλαμβάνουν:
   
               α)
            
            
               τις αμοιβές που καταβάλλονται στο προσωπικό ή τους πραγματικούς μισθούς του προσωπικού συν τις ασφαλιστικές εισφορές και άλλες τυχόν προβλεπόμενες από τον νόμο δαπάνες που περιλαμβάνονται στην αμοιβή του·
            
         
               β)
            
            
               γενικά έξοδα που ανέρχονται στο 7 % του συνόλου των δαπανών που αναφέρονται στο στοιχείο α).
            
         Ωστόσο, το μέγιστο ποσό των δαπανών που θα καλυφθεί για το εν λόγω προσωπικό δεν υπερβαίνει, συνολικά, τα 25 000 ευρώ.
   Άρθρο 3
   1.   Η χρηματοδοτική συνδρομή χορηγείται υπό την προϋπόθεση ότι η Ελλάδα:
   
               α)
            
            
               θα εφαρμόσει το σχέδιο σύμφωνα με τις σχετικές διατάξεις του δικαίου της Ένωσης, συμπεριλαμβανομένων των κανόνων περί ανταγωνισμού, ανάθεσης δημόσιων συμβάσεων και κρατικών ενισχύσεων·
            
         
               β)
            
            
               θα υποβάλει ενδιάμεσες τεχνικές εκθέσεις στην Επιτροπή σύμφωνα με το παράρτημα I το αργότερο έως:
               
                           i)
                        
                        
                           την 31η Μαΐου 2012, για την περίοδο από 27 Ιανουαρίου 2012 έως 30 Απριλίου 2012·
                        
                     
                           ii)
                        
                        
                           την 30ή Σεπτεμβρίου 2012, για την περίοδο από 1η Μαΐου 2012 έως 31 Απριλίου 2012·
                        
                     
         
               γ)
            
            
               θα υποβάλει τελική τεχνική έκθεση και οικονομική έκθεση σύμφωνα με τα παραρτήματα I και ΙΙ, για την περίοδο από 27 Ιανουαρίου έως 31 Δεκεμβρίου 2012, πριν από τις 28 Φεβρουαρίου 2013·
            
         
               δ)
            
            
               θα εφαρμόσει ικανοποιητικά τα μέτρα που προβλέπονται στο σχέδιο.
            
         2.   Στην περίπτωση που η Ελλάδα δεν ικανοποιήσει τους όρους που αναφέρονται στην παράγραφο 1, η Επιτροπή θα μειώσει τη χρηματοδοτική συνδρομή, συνεκτιμώντας τη φύση και τη σοβαρότητα της μη συμμόρφωσης και την οικονομική ζημία που προέκυψε για την Ένωση.
   Άρθρο 4
   Η παρούσα απόφαση εφαρμόζεται από τις 27 Ιανουαρίου 2012.
   Άρθρο 5
   Η παρούσα απόφαση απευθύνεται στην Ελλάδα.
   
      Βρυξέλλες, 6 Μαρτίου 2012.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      ΠΑΡΑΡΤΗΜΑ I
      Η τεχνική έκθεση που αναφέρεται στο άρθρο 3 παράγραφος 1 στοιχεία β) και γ) περιλαμβάνει τουλάχιστον τα εξής στοιχεία:
      
                  
                     Έτος αναφοράς: Από _ έως _.
                  
               
               
                  Ενδιάμεση τεχνική έκθεση 
                  Τελική τεχνική έκθεση 
               
            A.   Δοκιμές παρακολούθησης της λύσσας που διενεργήθηκαν και αποτελέσματα:
      
      
                  Νομός
               
               
                  Είδη
               
               
                  Τύπος δοκιμής
               
               
                  Αριθμός ζώων που υποβλήθηκαν σε δοκιμή
               
               
                  Θετική
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Τεχνική εκτίμηση της κατάστασης και δυσκολίες αντιμετωπίστηκαν.
      
   
   
      ΠΑΡΑΡΤΗΜΑ II
      Η χρηματοοικονομική έκθεση που αναφέρεται στο άρθρο 3 παράγραφος 1 στοιχείο γ) πρέπει να περιλαμβάνει τουλάχιστον τα εξής στοιχεία:
      
                  
                     Επιλέξιμα μέτρα για συγχρηματοδότηση
                  
               
            
                  
                     Εργαστηριακές δοκιμές
                  
               
            
                   
               
               
                  Τύπος δοκιμών
               
               
                  Αριθμός ζώων που υποβλήθηκαν σε δοκιμή
               
               
                  Αριθμός δοκιμών που πραγματοποιήθηκαν
               
               
                  Κόστος των δοκιμών που πραγματοποιήθηκαν χωρίς τα γενικά έξοδα
               
            
                  Ανίχνευση του αντιγόνου του ιού της λύσσας
               
               
                  FAT
               
               
                   
               
               
                   
               
               
                   
               
            
                  PCR
               
               
                   
               
               
                   
               
               
                   
               
            
                  άλλη (παρακαλείσθε να διευκρινίσετε)
               
               
                   
               
               
                   
               
               
                   
               
            
                  Απομόνωση/Χαρακτηρισμός του ιού της λύσσας
               
               
                  Καθορισμός αλληλουχίας
               
               
                   
               
               
                   
               
               
                   
               
            
                  άλλη (παρακαλείσθε να διευκρινίσετε)
               
               
                   
               
               
                   
               
               
                   
               
            
                  Σύνολο
               
               
                   
               
               
                   
               
               
                   
               
               
                   
               
            
                  
                     Προσωπικό εργαστηρίου που προσελήφθη ειδικά για τους σκοπούς του σχεδίου
                  
               
            
                  Όνομα
               
               
                  Καθεστώς (Μόνιμο/Προσωρινό)
               
               
                  Διάρκεια της σύμβασης
               
               
                  Καταβληθέν ποσό
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Βεβαιώνω ότι:
      
      
                  —
               
               
                  
                     οι δαπάνες αυτές είναι πραγματικές, υπολογίστηκαν με ακρίβεια και είναι επιλέξιμες σύμφωνα με τις διατάξεις της εκτελεστικής απόφασης 2012/141/ΕΕ της Επιτροπής,
               
            
                  —
               
               
                  
                     καμία άλλη ενωσιακή συνδρομή δεν ζητήθηκε για το εν λόγω πρόγραμμα και όλα τα έσοδα που απορρέουν από δραστηριότητες στο πλαίσιο του προγράμματος δηλώθηκαν στην Επιτροπή,
               
            
                  —
               
               
                  
                     το πρόγραμμα εκτελέστηκε σύμφωνα με τη σχετική ενωσιακή νομοθεσία, ιδίως με τους κανόνες ανταγωνισμού, την ανάθεση δημόσιων συμβάσεων και τη χορήγηση κρατικής ενίσχυσης,
               
            
                  —
               
               
                  
                     εφαρμόζονται διαδικασίες ελέγχου, ιδίως για να διαπιστωθεί η ακρίβεια των ποσών που δηλώθηκαν, ώστε να προληφθούν, να ανιχνευθούν και να διορθωθούν οι παρατυπίες.
               
            
         Ημερομηνία:
      
      
         Ονοματεπώνυμο και υπογραφή του υπεύθυνου διευθυντή: